
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 21.06.2011                                                                                                                                                                                                                                  PL-x 385/2011


     R A P O R T  
       asupra proiectului de Lege pentru modificarea Ordonanţei de urgenţă a Guvernului nr.51/2008 

privind ajutorul public judiciar în materie civilă
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru modificarea Ordonanţei de urgenţă a Guvernului nr.51/2008 privind ajutorul public judiciar în materie civilă, trimis cu adresa nr. PL-x 385 din 6 iunie 2011, înregistrată sub nr.31/593 din 7 iunie 2011.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 177 din 23 februarie 2011.
Senatul, în calitate de primă Cameră sesizată, a adoptat proiectul de lege în şedinţa din 30 mai 2011.

Comisia pentru buget, finanţe şi bănci a avizat favorabil iniţiativa legislativă, conform avizului nr. 22/266 din 15 iunie 2011.  

Proiectul de lege are ca obiect de reglementare modificarea Ordonanţei de urgenţă a Guvernului nr.51/2008 privind ajutorul public judiciar în materie civilă, aprobată cu modificări şi completări prin Legea nr. 193/2008, în vederea reconsiderării categoriilor de persoane cu vocaţie să se califice pentru obţinerea ajutorului public judiciar şi reducerea plafonului maxim în limita căruia se acordă ajutorul public judiciar de la echivalentul a 12 salarii minime brute pe ţară, la nivelul a 3 astfel de salarii. De asemenea, pentru o mai mare adaptabilitate a instituţiei ajutorului public judiciar, se doreşte crearea temeiului juridic pentru ca, pe viitor, sumele ce constituie plafonul maxim să poată fi modificate prin hotărâre a Guvernului.

    În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă susmenţionată, în şedinţa din 21 iunie  2011. 
    La dezbaterea acestui proiect de lege a participat, în calitate de invitat, din partea Ministerului Justiţiei, doamna Lidia Barac– secretar de stat. 

    În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru modificarea Ordonanţei de urgenţă a Guvernului nr.51/2008 privind ajutorul public judiciar în materie civilă , cu amendamentele admise, care sunt redate în Anexa la prezentul raport.
    Din numărul total de 23 de membri ai Comisiei juridice, de disciplină şi imunităţi au participat la dezbateri 18 de deputaţi.

     În raport cu obiectul şi conţinutul său, proiectul de lege face parte din categoria legilor organice. 

                                           PREŞEDINTE,                                                    SECRETAR,                                                                 

                                           Daniel BUDA                                             Gabriel ANDRONACHE

                Şef serviciu,

          Nicoleta Grecu
ANEXĂ

AMENDAMENTE ADMISE:

	Nr.

crt.
	OUG 51/2008 privind ajutorul public judiciar în materie civilă
	Text Senat
	Amendamente

(autorul amendamentului)
	Motivare

	1. 
	
	LEGE

pentru modificarea Ordonanţei de urgenţă a Guvernului nr.51/2008 privind ajutorul public judiciar în materie civilă


	Nemodificat.
	

	2. 
	
	Articol unic.- Ordonanţa de urgenţă a Guvernului nr.51/2008 privind ajutorul public judiciar în materie civilă, publicată în Monitorul Oficial al României, Partea I, nr.327 din 25 aprilie 2008, aprobată cu modificări şi completări prin Legea nr.193/2008, se modifică după cum urmează:


	Nemodificat.
	

	3. 
	Art. 7.- Ajutorul public judiciar se poate acorda, separat sau cumulat, în oricare dintre formele prevăzute la art. 6, fără a putea depăşi, în total, în cursul unei perioade de un an, suma maximă echivalentă cu 12 salarii minime brute pe ţară la nivelul anului în care a fost formulată cererea de acordare.
	1. Articolul 7 va avea următorul cuprins:

„Art.7.- Ajutorul public judiciar se poate acorda, separat sau cumulat, în oricare dintre formele prevăzute la art.6. Valoarea ajutorului public judiciar acordat, separat sau cumulat, în oricare dintre formele prevăzute la art.6 lit.a)-c), nu poate depăşi, în cursul unei perioade de un an, suma maximă echivalentă cu 3 salarii minime brute pe ţară la nivelul anului în care a fost formulată cererea de acordare."


	1. Articolul 7 se modifică şi va avea următorul cuprins:

„Art.7.- Ajutorul public judiciar se poate acorda, separat sau cumulat, în oricare dintre formele prevăzute la art.6. Valoarea ajutorului public judiciar acordat, separat sau cumulat, în oricare dintre formele prevăzute la art.6 lit.a)-c), nu poate depăşi, în cursul unei perioade de un an, suma maximă echivalentă cu 10 salarii minime brute pe ţară la nivelul anului în care a fost formulată cererea de acordare."
Autor: Comisia juridică.
	

	4. 
	Art. 8.- (1) Beneficiază de ajutor public judiciar în formele prevăzute la art. 6 persoanele al căror venit mediu net lunar pe membru de familie, în ultimele două luni anterioare formulării cererii, se situează sub nivelul de 500 lei. În acest caz, sumele care constituie ajutor public judiciar se avansează în întregime de către stat.

	2. La articolul 8, alineatele (1) şi (2) vor avea următorul cuprins:

„Art.8.- (1) Beneficiază de ajutor public judiciar în formele prevăzute la art.6 persoanele al căror venit mediu net lunar pe membru de familie, în ultimele 6 luni anterioare formulării cererii, se situează sub nivelul de 200 lei. În acest caz, sumele care constituie ajutor public judiciar se avansează în întregime de către stat.


	2. Alineatele (1) şi (2) ale articolului 8 se modifică şi vor avea următorul cuprins:

„Art.8.- (1) Beneficiază de ajutor public judiciar în formele prevăzute la art.6 persoanele al căror venit mediu net lunar pe membru de familie, în ultimele două luni anterioare formulării cererii, se situează sub nivelul de 300 lei. În acest caz, sumele care constituie ajutor public judiciar se avansează în întregime de către stat.

Autor: Comisia juridică.
	

	
	(2)Dacă venitul mediu net lunar pe membru de familie, în ultimele două luni anterioare formulării cererii, se situează sub nivelul de 800 lei, sumele de bani care constituie ajutor public judiciar se avansează de către stat în proporţie de 50%.
            ………………..
	(2) Dacă venitul mediu net lunar pe membru de familie, în ultimele 6 luni anterioare formulării cererii, se situează sub nivelul de 400 lei, sumele de bani care constituie ajutor public judiciar se avansează de către stat în proporţie de 50%".


	(2) Dacă venitul mediu net lunar pe membru de familie, în ultimele două  luni anterioare formulării cererii, se situează sub nivelul de 600 lei, sumele de bani care constituie ajutor public judiciar se avansează de către stat în proporţie de 50%.”
Autor: Comisia juridică.
	

	5. 
	Art. 501.- Sumele reprezentând limitele de venit prevăzute la art. 8 alin. (1) şi (2) se pot actualiza prin hotărâre a Guvernului.
	3. Articolul 501 va avea următorul cuprins:

„Art.501.- Sumele reprezentând limitele de venit şi limita maximă ce se poate acorda ca ajutor public judiciar, prevăzute la art.7 şi respectiv art.8 alin.(l) şi (2), se pot modifica prin hotărâre a Guvernului."


	3. Nemodificat.

